《策马过沧州城》
清代·钱陈群

木门城外绕菰芦，恰系兰舟即广途。勃海仙人来赆献，中条隐士效嵩呼。

近光益信训行是，仰圣咸知胞与吾。斥卤民风本殷富，甸畿化洽岂殊乎。

作者简介：（1686—1774）浙江嘉兴人，字主敬，号香树，一号柘南居士。钱纶光子。康熙六十年进士。授编修。官至刑部右侍郎。深受乾隆帝知遇，进诗必赐和，与沈德潜并称为江南二老。卒谥文端。有《香树斋诗文集》。